2017. gada 12. decembrī Noteikumi Nr. 739

Rīgā (prot. Nr. 61 40. §)

**Grozījumi Ministru kabineta 2013. gada 5. februāra noteikumos Nr. 84 "Noteikumi par atsevišķu ķīmisku vielu lietošanas ierobežojumiem elektriskajās un elektroniskajās iekārtās"**

Izdoti saskaņā ar

Ķīmisko vielu likuma 16. panta otro daļu

un likuma "Par atbilstības novērtēšanu"

7. panta pirmo daļu

1. Izdarīt Ministru kabineta 2013. gada 5. februāra noteikumos Nr. 84 "Noteikumi par atsevišķu ķīmisku vielu lietošanas ierobežojumiem elektriskajās un elektroniskajās iekārtās" (Latvijas Vēstnesis, 2013, 47. nr.; 2014, 109., 210. nr.; 2016, 14. nr.; 2017, 56. nr.) šādus grozījumus:

1.1. papildināt informatīvo atsauci uz Eiropas Savienības direktīvām ar 34., 35. un 36. punktu šādā redakcijā:

"34) **Komisijas 2017. gada 13. marta Deleģētās direktīvas (ES) 2017/1009, ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu kadmija un svina lietošanai stikla filtros un stiklos, ko izmanto atstarošanas standartiem;**

**35) Komisijas 2017. gada 13. marta Deleģētās direktīvas (ES) 2017/1010, ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu svina lietošanai gultņu ieliktņos un buksēs, kas paredzētas dažiem kompresoriem ar aukstumnesēju;**

**36) Komisijas 2017. gada 15. marta Deleģētās direktīvas (ES) 2017/1011, ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu svina lietošanai baltajos stiklos, ko izmanto optikā.";**

**1.2. izteikt 3. pielikuma 24. punktu šādā redakcijā:**

|  |  |  |
| --- | --- | --- |
| **"24.** | Svins gultņu ieliktņos un buksēs kompresoriem ar aukstumnesēju apsildīšanu, ventilāciju, gaisa kondicionēšanu un saldēšanu (HVACR) | **Piemēro iekārtām, kuras atbilst šo noteikumu 2. pielikumā minētajai 8., 9. un 11. iekārtu kategorijai:*** līdz 2023. gada 21. jūlijam – *in vitro* diagnostikas medicīniskajām ierīcēm (8. kategorija);
* līdz 2024. gada 21. jūlijam – rūpnieciskajiem monitoringa un kontroles instrumentiem (9. kategorija) un iekārtām, kuras atbilst 11. kategorijai;
* līdz 2021. gada 21. jūlijam – iekārtām, kuras ietilpst citās 8. un 9. kategorijas apakškategorijās"
 |

**1.3. papildināt 3. pielikumu ar 24.1 punktu šādā redakcijā:**

|  |  |  |
| --- | --- | --- |
| **"24.1** | Svins gultņu ieliktņos un buksēs tādiem hermetizētiem spirālveida kompresoriem ar aukstumnesēju, kuru deklarētā ieejas jauda ir 9 kilovati vai mazāka un kuri paredzēti apsildīšanai, ventilācijai, gaisa kondicionēšanai un saldēšanai (HVACR)  | **Līdz 2019. gada 21. jūlijam piemēro iekārtām, kuras atbilst šo noteikumu 2. pielikumā minētajai 1. kategorijai"** |

1.4. izteikt 3. pielikuma 28. un 29. punktu šādā redakcijā:

|  |  |  |
| --- | --- | --- |
| "28. | Svins baltajos stiklos, ko izmanto optikā | Piemēro visām iekārtām, kuras atbilst šo noteikumu 2. pielikumā minētajām iekārtu kategorijām:* līdz 2023. gada 21. jūlijam – *in vitro* diagnostikas medicīniskajām ierīcēm (8. kategorija);
* līdz 2024. gada 21. jūlijam – rūpnieciskajiem monitoringa un kontroles instrumentiem (9. kategorija) un iekārtām, kuras atbilst 11. kategorijai;
* līdz 2021. gada 21. jūlijam – iekārtām, kuras atbilst citām šo noteikumu 2. pielikumā minētajām kategorijām un apakškategorijām
 |
| 29. | Kadmijs un svins stikla filtros un stiklos, ko izmanto atstarošanas standartiem | Piemēro iekārtām, kuras atbilst šo noteikumu 2. pielikumā minētajai 8., 9. un 11. iekārtu kategorijai:* līdz 2023. gada 21. jūlijam – *in vitro* diagnostikas medicīniskajām ierīcēm (8. kategorija);
* līdz 2024. gada 21. jūlijam – rūpnieciskajiem monitoringa un kontroles instrumentiem (9. kategorija) un iekārtām, kuras atbilst 11. kategorijai;
* līdz 2021. gada 21. jūlijam – iekārtām, kuras ietilpst citās 8. un 9. kategorijas apakškategorijās"
 |

1.5. papildināt 3. pielikumu ar 29.1, 29.2 un 29.3 punktu šādā redakcijā:

|  |  |  |
| --- | --- | --- |
| "29.1 | Svins ar joniem iekrāsotos optiskajos stikla filtros | Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai" |
| 29.2 | Kadmijs iniciētos optiskajos stikla filtros, izņemot šā pielikuma 47. punktā minēto lietojumu  |
| 29.3 | Kadmijs un svins stiklos, ko izmanto atstarošanas standartiem |

2. Noteikumi stājas spēkā 2018. gada 6. jūlijā.

Ministru prezidents Māris Kučinskis

Vides aizsardzības un

reģionālās attīstības ministra vietā –

iekšlietu ministrs Rihards Kozlovskis